**Kenzo** - fransuz hashamatli kiyim-kechak, poyabzal va boshqalar ishlab chiqaruvchi brend hisoblanadi.

Moda uyi 1970-yilda yapon dizayneri Kenzo Takada tomonidan tashkil etilgan. Kenzo Takada Yaponiyada tug'ilgan va moda olamidagi faoliyatini boshlash uchun 1964-yilda Parijga ko'chib o'tgan. Asta-sekin u osiyolik va yaponcha xususiyatlarni Yevropa yuqori modasining qat'iy qonunlari bilan mohirona uyg'unlashtirib, mashhur bo'ldi. Ochilgan birinchi butik "Jungle Jap" deb nomlangan va Parijda joylashgan edi.

Dekoratsiyada o'rmon estetikasidan ilhomlangan bezaklar ishlatilgan. Dastlab, Kenzo qo'lda tikilgan ayollar kiyimlarini yaratishga ixtisoslashgan. 1983-yilda Kenzo dastlab erkaklar, keyin esa bolalar kiyimlarini ishlab chiqarishni boshladi. 1987-yilda ichki bezatish uchun mahsulotlar ishlab chiqarish ham boshlandi. Kenzo hozirda LVMH kompaniyasiga tegishli xalqaro premium brend bo'lib, LVMH uni 1993-yilda sotib olgan.

Strategiya
----------

2011-yildan beri Humberto Leon va Kerol Lim brendning kreativ direktorlari va bosh dizaynerlari. Ularning asosiy maqsadi modaning "yovvoyi" olamini qoʻzgʻatishdir. Mashhur Kenzo yo'lbars ko'ylagi va boshqa brend mahsulotlarini ko'plab mashhurlar, jumladan Beyonce, Zooey Deschanel, Swizz Beatz, Selena Gomez, Spike Jonze, Joan Smalls, Lorde va Rihanna kiygan.

1970-yillardagi Kenzo Takada singari, Umberto va Kerol ham standart soʻrovlar va moda tendentsiyalariga qarshi chiqishadi. Ular XXI-asr jabhasida biror narsa qilishga urinayotganliklarini da'vo qilmoqdalar. Har bir to'plam uchun ular avangard rassomlar, musiqachilar, aktyorlar va dizaynerlar bilan hamkorlik qiladilar. Masalan, 2014-yilning kuz kolleksiyasida brend amerikalik rejissyor Devid Linch bilan hamkorlik qildi, u shou uchun musiqiy hamrohlikni yaratishda ishtirok etdi va kolleksiya ruhiga mos keladigan haykal yasadi. Fransuz rassomi Rebekka Dautremer esa kompaniya bilan parfyumeriya dizayni bo'yicha hamkorlik qildi.

Hamkorlik
---------

2016-yilda Kenzo H&M brendi bilan qo'shma kolleksiya chiqarilishini e'lon qildi. Ushbu to'plam 2016 -yil 3-noyabrda sotuvga chiqdi. 2018-yil 20-martdaKenzo Britni Spirsni "La Collection Memento No." nomli yangi kolleksiya yuzi sifatida tanladi.. Hamkorlik #KenzoLovesBritney xeshtegi bilan birga ko'plab ayollar va erkaklar jinsi kiyimlarini o'z ichiga oldi. 2013-yilda Kenzo avstriyalik dizaynerlar bilan Kennerning hashamatli biznes kiyimlari liniyasini ishga tushirdi, ammo mashhur boʻlolmaganligi sababli kiyim-kechak ishlab chiqarish to'xtatildi.

Xayriya
-------

Humberto Leon va Kerol Lim Kaliforniyada o'sgan va maishiy chiqindilar dengiz ekotizimiga qanday zarar yetkazishini yaxshi bilishadi, shuning uchun ular brakonerlik va xavfli chiqindilarga qarshi kurashish uchun Blue Marine Foundation ga qo'shilishga qaror qilishdi. "Biz qanday qilib okean bilan uygʻunlikda yashashimiz mumkinligi haqida oʻylayotgan istiqbolli tashkilot bilan hamkorlik qilmoqchimiz. Biz turli xil xayriya tashkilotlarini ko'rib chiqdik va Blue Marine Foundation biz uchun juda mos bo'lib tuyuldi. Biz ularning barqaror, nazorat qilinadigan baliqchilikni yaratish va dengiz zahiralarini loyihalash bo'yicha missiyasini chin dildan qo'llab-quvvatlaymiz. Biz Kenzo va Blue Marine jamg'armasi o'rtasidagi uzoq muddatli hamkorlikdan g'ururlanamiz va odamlar orasida dunyo okeaniga tahdidlarni yanada yaxshiroq tushunishga hissa qo'shishga umid qilamiz".

Ularning hamkorligini qoʻllab-quvvatlash uchun Kenzo 2014-yil bahor-yoz mavsumi uchun "Baliq yo'q - hech narsa yo'q" shiori bilan kapsulalar to'plamini chiqardi (inglizcha: *No fish no nothing*), futbolkalar va kozoklarga bosilgan, kolleksiyani sotishdan tushgan barcha mablag'lar okeanlarni himoya qilish fondiga o'tkazildi. 2014-yilning 21-martidan 27-martigacha Kenzo Parijdagi doʻkonlaridan birida aksiya oʻtkazdi: maxsus ekran mijozlarga kiyim-kechaklarni koʻrish va sotib olish imkonini berdi va "raqamli akvarium"da har bir xariddan soʻng bittadan baliq qoʻshildi. Baliq shuningdek, #NoFishNoNothing xeshtegi bilan doʻkon surati internetga joylashtirilganida ham qoʻshilgan.

Brend bosh dizaynerlari
-----------------------

* Kenzo Takada, 1970-2000
* Gilles Rosier, 2000-2004
* Antonio Marras, 2004-2011
* Humberto Leon, 2012-2019 yillar
* Kerol Lim, 2012-2019 yillar

Manbalar
--------

1. ↑  „Legal mentions". *kenzo.com*. 17-mart 2015-yilda asl nusxadan arxivlandi. Qaraldi: 17-may 2018-yil.
2. 1 2 3 4 5 6  „Kenzo". *The Cut*. 18-aprel 2013-yilda asl nusxadan arxivlandi. Qaraldi: 17-may 2018-yil.
3. ↑  „Kenzo in Dubai | Mall of the Emirates". 30-iyun 2016-yilda asl nusxadan arxivlandi. Qaraldi: 17-may 2018-yil.
4. ↑  „About - OPENING CEREMONY". *openingceremony.us*. 22-dekabr 2015-yilda asl nusxadan arxivlandi. Qaraldi: 17-may 2018-yil.
5. 1 2  „Kenzo". *LVMH*. 19-fevral 2015-yilda asl nusxadan arxivlandi. Qaraldi: 17-may 2018-yil.
6. ↑  „Kenzo - Farfetch". *www.style.com*. 6-mart 2014-yilda asl nusxadan arxivlandi. Qaraldi: 7-fevral 2018-yil.
7. ↑   (fr) *Les univers multiples de Rebecca Dautremer*. .
8. ↑  „Kenzo X H&M". Ikon London Magazine (12-iyun 2016-yil). Qaraldi: 23-fevral 2018-yil.
9. ↑  *Bobb, Brooke*. „Britney Spears On Her Kenzo Campaign And How She Defines Mum Fashion". Qaraldi: 17-may 2018-yil.
10. ↑  „Kenzo is getting a 'Piece of' Britney Spears, the face of its La Collection Memento No. 2" (en). *USA TODAY*. Qaraldi: 17-may 2018-yil.
11. ↑  „Blue Marine Foundation - United To Protect The Oceans". *bluemarinefoundation.com*. 23-dekabr 2010-yilda asl nusxadan arxivlandi. Qaraldi: 17-may 2018-yil.
12. ↑  „Архивированная копия". 8-fevral 2018-yilda asl nusxadan arxivlandi. Qaraldi: 17-may 2018-yil.
13. ↑  „News & Documents". *LVMH*. 11-mart 2014-yilda asl nusxadan arxivlandi. Qaraldi: 17-may 2018-yil.
14. ↑  „Transparency". *kenzo.com*. 12-avgust 2014-yilda asl nusxadan arxivlandi. Qaraldi: 17-may 2018-yil.
Rasmiy sayti Buni Vikimaʼlumotlarda tahrirlash